#

# RAZVOJNO INOVACIJSKI CENTAR ALUTECH

Velimira Škorpika 6

22000 ŠIBENIK

RKP: 49745

MB: 04605519

OIB: 34431614153

**BILJEŠKE UZ FINANCIJSKA IZVJEŠĆA**

**ZA RAZDOBLJE**

**OD 01.01.2023. DO 31.12.2023.**

**Uvod**

Razvojno inovacijski centar AluTech, ustanova za poticanje poduzetništva, istraživanje i razvoj, obavlja aktivnosti iz područja poticanja poduzetništva koje se tiču: istraživanja i razvoja, poticanja razvoja novih proizvoda, unaprjeđenje tehnoloških procesa, komercijalizacije inovacija, promicanja energetske učinkovitosti; privlačenja investicija; međunarodne suradnje s EU i međunarodnim institucijama te promocije županije.

Razvojno inovacijski centar AluTech zajedno s poduzetnicima i znanstveno-istraživačkim institucijama radi na poslovima istraživanja i razvoja, informira, pruža edukaciju i savjetuje poduzetnike o korištenju novih tehnologija za razvoj proizvoda, ispituje kvalitetu proizvoda te promovira Šibensko-kninsku županiju kao regiju s naglašenom specijalizacijom u aluminijskoj industriji.

Odluku o osnivanju Razvojno inovacijskog centra AluTech, ustanove za poticanje poduzetništva, istraživanje i razvoj donijela je Skupština Šibensko-kninske županije na 21. sjednici od 23. rujna 2016. godine, a ustanova je registrirana na Trgovačkom sudu 28. rujna 2016. godine.

Program REGIONALNI RAZVOJ

Program Regionalni razvoj provodi se putem realizacije sljedećih tematskih ciljeva:

* istraživanje, tehnološki razvoj i inovacije
* organiziranje suradnje znanstveno-istraživačkih i potpornih institucija, poduzetnika i inovatora
* savjetovanje i informiranje poduzetnika
* poticanje i promicanje energetske učinkovitosti na području Županije,
* suradnja s EU i međunarodnim organizacijama

Usklađenost ciljeva sa Razvojnom strategijom ŠKŽ i planom razvojnih programa:

Program Regionalni razvoj je usklađen sa posebnim ciljevima, prioritetima i mjerama Plana razvoja Šibensko-kninske županije za razdoblje 2021. – 2027.:

* Prioritet 1: Konkurentno gospodarstvo
* Mjera 1.1. Oporavak gospodarstva i jačanje konkurentnosti kroz podršku modernizaciji, unaprjeđenju poslovanja, te kroz digitalizaciju i inovacije
* Mjera 1.2. Razvoj poduzetništva i privlačenje investicija
* Mjera 2.1. Poticanje razvoja poljoprivredne potporne infrastrukture i novih tehnologija te primjena dobrih praksi
* Mjera 2.2. Razvoj lokalnih prehrambenih lanaca
* Mjera 2.3. Poticanje razvoja potporne infrastrukture i novih tehnologija u praksi u sektoru ribarstva i akvakulture

U okviru Programa Regionalni razvoj u razdoblju od 2022-2024. godine planirano je provoditi sljedeće aktivnosti i projekte:

* AKTIVNOST: A1019-21 Administracija i upravljanje,
* AKTIVNOST: A1019-47 Obradni centar
* Kapitalni projekt: K1019-45 Centar za razvoj marikulture

Program Regionalni razvoj u okviru kojeg će Razvojno inovacijski centar AluTech provoditi svoje projekte i aktivnosti se najvećim dijelom temelji na sljedećim zakonima i programima:

* Zakon o unaprjeđenju poduzetničke infrastrukture (NN. 93/13, 114/13, 41/14),
* Zakon o poticanju razvoja malog gospodarstva (NN 29/02, 63/07, 53/12, 56/13),
* Zakon o poticanju ulaganja (NN 102/15),
* Zakon o učinkovitom korištenju energije u neposrednoj potrošnji (NN 152/08, 55/12, 101/13, 153/13, 14/14).
* Operativni program konkurentnost i kohezija RH 2014 – 2020

Svi iznosi iskazani su u eurima i centima.

**Bilješke uz Izvještaj o prihodima i rashodima, primicima i izdacima- Obrazac PR-RAS**

1. Šifra 6 – ukupni prihodi: 782.919,52 €. U odnosu na prethodno izvještajno razdoblje, bilježi se značajno odstupanje, a porast je evidentiran u dijelu prihoda iz nadležnog proračuna za financiranje rashoda za nabavu nefinancijske imovine, za izvršene radove u projektu Centar za razvoj marikulture.
2. Šifra 6382 – kapitalne pomoći temeljem prijenosa EU sredstava. U tekućem razdoblju nema evidentiranih prihoda po ovoj osnovi. Šibensko-kninska županija je financirala iz vlastitih sredstava opremanje i uređenje Centra za razvoj marikulture te su sredstva uplaćena od strane Agencije za plaćanja u poljoprivredi, a temeljem prijenosa EU sredstava, usmjerila prema ŠKŽ.
3. Šifra 6615 – prihodi od pruženih usluga, u iznosu od 18.133,73 € se odnose se na usluge 3D printanja i modeliranja, usluga ispitivanja uzoraka te usluga obradnog centra. U odnosu na prethodno razdoblje nema značajnijeg odstupanja.
4. Šifra 6711 – prihodi za financiranje rashoda poslovanja, u ukupnom iznosu od 273.331,66 € odnose se na primljena sredstva iz nadležnog županijskog proračuna za financiranje redovitih aktivnosti.
5. Šifra 6712 – prihodi za financiranje nabave nefinancijske imovine, u iznosu od 491.454,13 € odnose se na prihode za nabavu nefinancijske nematerijalne imovine, a vezano za izvršene radove po projektu Centar za marikulturu te za nabavu opreme za isti projekt kao i nabavu opreme za redovne aktivnosti.
6. Šifra 683 – U prethodnom razdoblju, na poziciji Ostali prihodi, zabilježen je iznos od 1.327,24 € koji se odnosio na prihod ostvaren od depozita dobavljača s kojim je sklopljen ugovor o nabavi opreme, a od kojeg je dobavljač odustao te je time izgubio pravo na povrat plaćenog depozita pri sklapanju ugovora. U tekućem razdoblju, na ovoj poziciji ne postoji ostvarenje.
7. Šifra 3 – rashodi poslovanja, u iznosu 288.707,46 € odstupaju 33,10% u odnosu na rashode prethodnog izvještajnog razdoblja.
8. Šifra 31 – rashodi za zaposlene, u iznosu od 201.453,48 € odnose se na isplaćene plaće i naknade zaposlenika. Broj zaposlenih na 31.12.2023. je 10 (broj zaposlenih 31.12.2022. je bio 8), a rashodi za plaću se odnose na plaću za 9 zaposlenika s obzirom da je 1 radnik zaposlen u prosincu 2023. godine s isplatom plaće u siječnju 2024. Početkom tekućeg razdoblja, ustanova je zaposlila radnika na mjestu tehničara u Centru za razvoj marikulture te administrativnog službenika u prosincu 2023.
9. Šifra 32 – materijalni rashodi, u iznosu od 87.253,98 € odnose se na troškove materijala, energije i usluga te odstupaju 31,60% od rashoda iskazanih u prethodnom razdoblju.

Na pojedinim pozicijama materijalnih rashoda se bilježi značajno povećanje i to u dijelu nabava sitnog inventara (nabava računala i opremanje Centra za razvoj marikulture) te naknada za rad upravnog vijeća kojima se promijenio način obračuna naknada, a koji prema odluci imaju pravo na mjesečnu naknadu, bez obzira na broj održanih sjednica. Značajno odstupanje se evidentira i na poziciji ostalih nespomenutih rashoda, a radi plaćene članarine udruzi DIH Innovamare.

1. Šifra 34 – financijski rashodi u tekućem razdoblju nisu evidentirani, a u proteklom razdoblju su evidentirani u iznosu od 490,12 € (redovne kamate na revolving kredit HPB koji je isplaćen u prvom kvartalu 2022. godine te negativne tečajne razlike. Detaljnije u bilješci 36).
2. Šifra 4 – rashodi za nabavu nefinancijske imovine, u iznosu od 466.214,06 € odnose se na nabavu nematerijalne imovine, odnosno plaćenih završnih radova za izgradnju Centra za marikulturu, posredno financiranog iz sredstava EU (u osnovi su radovi i dio opreme financirani iz sredstava ŠKŽ koji iznos se vraća uplatama od Agencije za plaćanje u poljoprivredi). Nadalje, rashodi za nabavu nefinancijske imovine se i od plaćene koncesiju za korištenje pomorskog dobra, vezano za Centar za marikulturu te na nabavu uređaja za purifikaciju školjaka (Declumping Machine GIGA 1200), teretnog vozila s prikolicom (Peugeot PARTNER FURGON (K9) CABIN CREW /L2) te opremanja Centra za razvoj marikulture s kuhinjskim namještajem i uređajima.
3. Šifra 5443 – na ovoj poziciji nije zabilježen promet u tekućem razdoblju. Izdaci za otplatu glavnice primljenih kredita koji su evidentirani u proteklom razdoblju, u iznosu od 79.047,87 € odnose se na konačnu otplatu glavnice kredita. Detaljnije u bilješci 36.

1. Šifra X006 – iskazuje se višak prihoda i primitaka za poslovnu godinu u iznosu od 27.998,00 € koji uz prenesi manjak prihoda i primitaka iz prethodnog razdoblja, u iznosu od 15.023,90 €, u konačnici iznosi 12.974,10 €.

Pregled prihoda i rashoda te poslovnog rezultata prema izvorima:

|  |  |  |  |  |  |  |
| --- | --- | --- | --- | --- | --- | --- |
| **Račun** | **Izvor** | **Donos (D)** | **Prihodi (P)** | **Rashodi (R)** | **Razlika P-R** | **Razlika (D+P-R)** |
| 6711 | 1100 | -904,18 | 273.331,67 | 272.427,49 | 904,18 | 0,00 |
| 6712 | 1100 | 0 | 155.153,88 | 155.153,88 | 0,00 | 0,00 |
| 6615 | 3126 | 16.868,86 | 18.133,73 | 22.028,49 | -3.894,76 | 12.974,10 |
| 6712 | 1526 | -30.988,58 | 336.300,24 | 305.311,66 | 30.988,58 | 0,00 |
| **Ukupno:** |   | **-15.023,90** | **782.919,52** | **754.921,52** | **27.998,00** | **12.974,10** |

**Bilješke uz Bilancu – Obrazac BIL**

1. Šifra B002 – nefinancijska imovina, u iznosu od 1.687.086,12 € odnosi se na neto vrijednost imovine, koja je amortizirana linearnom metodom, za razdoblje korištenja, uz primjenu amortizacijskih stopa prema važećim propisima. Povećanje imovine u odnosu na prethodnu godinu je iskazano na poziciji nabave nematerijalne imovine, a odnosi se na radove na Centru za marikulturu te na poziciji postrojenja i opreme (uređaj za purifikaciju školjaka) i prijevoznih sredstava (teretno vozilo).
2. Šifra 042 – sitni inventar u upotrebi, iznosa 20.712,45 € je u cijelosti vrijednosno ispravljen (šifra 049).

1. Šifra 124 – potraživanja za više plaćene poreze i doprinose, u iznosu od 229,09 € iskazana u prethodnom razdoblju su vraćena iz Državnog proračuna. U tekućem razdoblju nema evidentiranog prometa.
2. Šifra 129 - ostala potraživanja u prethodnom razdoblju, u iznosu od 24.182,03 € odnose se na predujmljeni iznos dobavljačima za prava korištenja, odnosno za priključke za struju i vodu za Centar za marikulturu, a koji su postavljeni tijekom 2023. godine nakon čega su se ukinula potraživanja po osnovi predujmova. Iznos naveden na ovoj poziciji u tekućem razdoblju odnosi se na potraživanje po osnovi usluga telefona.
3. Šifra 166 – potraživanja za prihode od pruženih usluga, u iznosu od 166,36 € odnose se na nenaplaćena potraživanja od kupaca. Na 31.12.2023. sva su potraživanja dospjela.
4. Šifra 167 – potraživanja od nadležnog proračuna, u iznosu od 18.665,91 € odnose se na naplaćene vlastite prihode umanjene za ostvarene rashode iz vlastitih sredstava te primljenih depozita dobavljača pri sklapanju ugovora za nabavu opreme.
5. Šifra 191 – aktivna vremenska razgraničenja, rashodi budućeg razdoblja odnose se na primljene račune s obvezom iz 2023. godine koji terete proračun 2024. godine no ne ispunjavaju kriterije kontinuiranih rashoda.
6. Šifra 193 – aktivna vremenska razgraničenja, u iznosu od 22.217,34 € odnose se na kontinuirane rashode poslovanja koji će se priznati u rashod, u siječnju 2024. godine
7. Šifra 231 – obveze za zaposlene, u iznosu od 18.636,23 € odnose se na obračunatu plaću za prosinac 2023. godine, na osnovi 10 zaposlenika. Plaća je isplaćena u siječnju 2024.
8. Šifra 232 – obveze za materijalne rashode, u iznosu od 4.667,92 € se odnose na obveze za prosinac 2023. godine koje su podmirene u siječnju 2024. Sve obveze su nedospjele na dan 31.12.2023.
9. Šifra 239 – obveze za ostale tekuće obveze, u iznosu od 4.984,70 € odnose se na obvezu za predujmove te primljene depozite za natječajnu dokumentaciju.
10. Šifra 24 – nema evidentiranih obveza u tekućem razdoblju na poziciji nabave nefinancijske imovine.
11. Šifra 922 – konstrukcija viška poslovanja prema izvorima financiranja razrađena u Bilješci 13.

Višak poslovanja iz izvora financiranja 3126, u iznosu od 12.974,10 € se prenosi u sljedeće poslovno razdoblje za financiranje redovnih aktivnosti.

1. Šifra 991 i šifra 996 – u proteklom razdoblju su evidentirani izvanbilančni zapisi, u iznosu od 360.984,27 € koji su se odnosili na zaključene ugovore iz kojih proizlaze potencijalne obveze koje u sljedećim razdobljima, uz ispunjenje određenih ugovornih uvjeta, postaju stvarne obveze. Stanje na ovim pozicijama predstavljalo je razliku između ugovorenog i realiziranog iznosa, koji su se realizirali tijekom 2023.
2. Konverzija iz valute HRK u valutu EUR – uvođenjem nove nacionalne valute od 01.01.2023. godine, konvertirani iznosi stanja na dan 01.01.2023., u valuti EUR i konačno stanje na dan 31.12.2022., u valuti HRK su se razlikovali, kako slijedi:
	* Grupa 01 – Neproizvedena dugotrajna imovina; iznos razlika -0,01 €
	* Grupa 23 – Obveze za rashode poslovanja; iznos razlika -0,01 €

 Razlike su evidentirane na sintetičkim kontima te su u konačnici u ravnoteži.

**Bilješke uz Izvještaj o rashodima prema funkcijskoj klasifikaciji – Obrazac RAS-funkcijski**

1. Šifra 082 – Ukupni rashodi su razvrstani prema funkcijskoj klasifikaciji i odgovaraju šifri Y034 iz obrasca PR-RAS.

**Bilješke uz Izvještaj o promjenama u vrijednosti i obujmu imovine i obveza – Obrazac P-VRIO**

1. Nema iskazanih promjena u vrijednosti i obujmu imovine i obveza za 2023. godinu

**Bilješke uz Izvještaj o obvezama – Obrazac Obv**

1. V009 – ukupan iznos nepodmirenih nedospjelih obveza na 31.12.2023. je 28.146,24 €, a koji se sastoji od 142,61 € (međusobne obveze subjekata općeg proračuna šifra V010, koji se odnosi na obvezu proizašlu iz potraživanja za predujmove), iznosa od 28.146,24 € (obveze za plaće za prosinac 2023. i redovne materijalne rashode, šifra ND23). Obveze šifra ND23 su podmirene u siječnju 2024. godine dok obveze šifra V010 će se podmiriti po ispunjenju uvjeta.
2. Pri konverziji u valutu EUR, u analitičkoj evidenciji se iskazala razlika od -0,01 €, uz istovremeno iskazivanje iste razlike na grupi konta 01. Razlike su usklađene u sintetičkoj evidenciji (bilješka 28).

**Opće bilješke**

1. U proteklom izvještajnom razdoblju, sklopljeni ugovori iz kojih proizlaze potencijalne obveze koje u sljedećim razdobljima uz ispunjenje određenih ugovornih uvjeta postaju stvarne obveze su u cijelosti realizirani tijekom 2023. godine. Pregled ugovora iz 2022. godine, s realizacijom u 2023:
2. Ugovor za građevinske radove Centra za razvoj marikulture, dobavljač Inovator d.o.o., datum 20.04.2021., klasa: 400-09/21-01/01, iznos 324.023,00 € + PDV, sveukupno 405.028,75 €. Ugovor u cijelosti izvršen.

 Dodatak 1. Ugovoru za građevinske radove Centra za razvoj marikulture, datum 28.03.2022., klasa: 400-09/21-01/01 (na temelju zahtjeva za produženje roka isporuke)

Dodatak 2. Ugovoru za građevinske radove Centra za razvoj marikulture, datum 27.06.2022., klasa: 400-09/21-01/01 (na temelju zahtjeva za izmjenom osnovnog ugovora), iznos 81.332,60 € + PDV, sveukupno 101.665,75 €. Ugovor u cijelosti izvršen.

1. Ugovor o javnoj nabavi – opremanje centra za razvoj marikulture, dobavljač Aerre automazioni s.r.l. Italija, datum 27.07.2022., klasa: 400-09/22-01/03, iznos 191.370,62 € + PDV, sveukupno 239.213,28 €. Neizvršeno 1.802.352,44 kn.
2. U ustanovi nema evidentiranih sudskih sporova na dan 31. 12. 2023. godine.
3. Ustanova nema danih niti primljenih zajmova u 2023. godini.

Tijekom 2021. godine ustanova je primila kratkoročni kredit kojeg je u cijelosti vratila u ožujku 2022. godine. Pregled zaduženja i danih instrumenata osiguranja:

Pregled zaduživanja na 31.12.2022.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Banka | Vrsta kredita | Valuta | Ugovoreni iznos | Stanje glavnice na 01.01. | Stanje glavnice na 31.12. | Stanje kamata na 01.01. | Stanje kamata na 31.12. | Kamatna stopa | Datum otplate zadnje rate |
| HPB d.d., br. 26/2021-DPVPJS. od 09.04.2021. | revolving | HRK | 1.000.000,00 | 595.586,25 | 0,00 | 829,51 | 0,00 | 1,80% | 31.03.2022. |

Pregled primljenih jamstava

|  |  |  |  |  |  |  |
| --- | --- | --- | --- | --- | --- | --- |
| Vrsta instrumenta | Vjerovnik | Dužnik | Vrsta odnosa | Ugovoreni iznos | Datum instrumenta | Datum otplate zadnje rate |
| Zadužnica | HPB d.d., br. 26/2021-DPVPJS. od 09.04.2021. | Šibensko-kninska županija | jamac | 1.000.000,00 | 13.05.2021. | 31.03.2022. |
| Mjenica bjanko 2 kom | HPB d.d., br. 26/2021-DPVPJS. od 09.04.2021. | Šibensko-kninska županija | jamac | 1.000.000,00 | 13.05.2021. | 31.03.2022. |

U Šibeniku, 30.01.2024.

Osoba ovlaštena za zastupanje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zoran Belak, ravnatelj

Voditelj računovodstva: Katarina Vlahov

Prilozi:

1. Prilog 1. Pomoćne tablice za izradu bilješki uz financijske izvještaje